— 120 — 
indicatiókon alapuló tüneti kezeléssel, az adott anyagi körül- 
ményekhez képest egyúttal alkalmas klimaticus és jó hygienicus 
viszonyok közé is helyezni, akkor tapasztalatom szerint meg- 
történt minden, mi által a bacillusok rombolásával szemben a 
szervezetet ellentállóbbá s a betegség lefolyását kedvezőbbé 
tettük. 
Ha az eddig felsorolt gyógymódokat az orvostudomány 
alapos és lelkiismeretes művelője szigorúan megvizsgálja, úgy 
csakugyan kénytelen kétkedni abban, hogy az orvosi tudomány 
a tüdővész gyógyítását illetőleg el Őre haladott-e? vagy nem 
kelt-e bizalmatlanságot a működő orvosban, ha azt látja, hogy 
mindezen gyógymódokat az illetők úgy ajánlották és még fogják 
is ajánlani, mint az orvosi tudomány és rationalis therapia 
haladásánnk legújabb vívmányait? 
A fentebbiekben törekedtem röviden összefoglalni mindazt, 
a mit ez idő szerint a tüdővész gyógyításában megkisérlettek. 
Ha valaki fáradságot vesz magának, hogy a felsorolt szerzők 
gyógymódjait tanulmányozza és kritikailag méltassa; akkor 
csekély kivétellel azt fogja találni, hogy a fentebbi 
gyógymódoknak az eredményt illetőleg következő közö 
vonásuk van : 
a) a betegek étvágya, kinézése, nehéz légzése, közérzet 
feltünőleg javul, 
b) a láz és hasmenés szűnik, 
c) az éjjeli izzadás elmarad, 
d) a testsúly és általános erőbeli állapot gyarapszik, 
e) a köhögési inger tetemesen csökkenik vagy épen meg 
szűnik, 
f) a köpés mennyisége napról napra kevesebb, 
g) a bacillusok legtöbbnyire eltűnnek vagy jelentékenyei 
kevesbednek, 
h) a heveny folyamat lassúbb lefolyást vesz, vagy épen 
megállapodik, 
i) a helybeli tünetek feltűnően javulnak vagy esetleg 
gyógyulnak, s hogy 
k) a gyógymódnak kellemetlen mellékhatásai nincsenek. 
